05.07.2021

**Стрӧитчан материалъяс вылӧ донъяс содӧм вӧсна Коми Республикаса Юралысь кутас видзӧдны капитальнӧя дзоньталан уджтас олӧмӧ пӧртӧм бӧрся**

Кӧрт да стрӧитчан материалъяс вылӧ донъяслӧн содӧмыс оз торк регионын оланін фонд капитальнӧя дзоньталӧм нуӧдӧмсӧ.

Коми Республикаса Юралысь Владимир Уйба тшӧктіс стрӧитчан, оланін да коммунальнӧй овмӧс министр Игорь Кузьмичевлы выльысь вӧчны сметаяс кӧрт да мукӧд стрӧитчан материал вылӧ донъяс содӧм вӧсна, медым кыскыны пӧдрада организацияяс конкурсӧ, кутшӧмъясӧс нуӧдӧ дінму оператор, уна патераа ӧтувъя эмбур капитальнӧя дзоньталан регионса уджтас серти.

«Регионлӧн реестрӧ пырысь компанияяс, кутшӧмъяслӧн эм позянлун пырӧдчыны тайӧ бӧрйӧмъясас, юӧртісны меным, мый талун кежлӧ вӧзъян сёрнитчӧмъясыс налы оз лӧсявны. Уджъяс вылӧ сметаса донъясыс оз петкӧдлыны стрӧитчан материалъяс вылӧ донъяс содӧмсӧ. И артмӧ, мый кывкутӧмӧн уджалысь компанияяс оз кӧсйыны пырӧдчыны конкурсъясӧ, медым капитальнӧя дзоньталӧм бӧрын эз лоны рӧзӧритчан выйын», - пасйис регионса Юралысь.

Сылӧн кывъяс серти, быдсикас удж вылӧ шӧркодь рӧскодсӧ арталісны стрӧитчан материалъяс вылӧ донъяс содтӧдз. Та вӧсна Владимир Уйба тшӧктіс республикаса Стрӧитчан министерстволы да ведомствоувса дінму операторлы («Уна патераа керкаяс капитальнӧя дзоньталан регионса фонд» Коми Республикаса абу коммерческӧй организациялы) тайӧ вежон чӧжӧн выльысь видлавны сметаяс, медым эз торксьы республикаса олысьяслы зэв тӧдчана уджтасыс.

«Миян йӧз воясӧн, а мукӧдыс и дасвоясӧн виччысисны, мый налысь керкаяссӧ вайӧдасны нормалы лӧсялана тшупӧдӧдз. Кӧть ӧти конкурс кӧ лоӧ шуӧма нуӧдтӧмӧн сы понда, мый ыджыд рӧскод вӧсна бизнес оз кӧсйы пырӧдчыны конкурсӧ, фондса уджалысьяслы ковмас кывкутны таысь. Ми найӧс асьнысӧ мӧдӧдам войтыр дорӧ, кодъяс олӧны 2021 вося планӧ пыртӧм керкаясын. Вежасны делӧвӧй костюмъяссӧ уджалан комбинезонъяс вылӧ, а ручкаяссӧ да кабалаяссӧ – краска банкаяс да инструмента кудъяс вылӧ», - шуис регионӧн веськӧдлысь.

Сійӧ висьталіс сы йылысь, мый патераяс кутысь олысьяслысь виччысьӧмъяссӧ збыльмӧдтӧмыс вайӧдас сэтчӧдз, мый йӧзыс оз кутны, чӧжны взносъяс дінму оператор дорын да оз кутны восьтыны торъя тшӧт, весиг оз кутны мынтысьны.

«Тайӧ воыс аслыспӧлӧс. Ми кутам пасйыны республикалы 100 во тырӧм. Юбилейнӧй во водзвылын на ме сувтӧдлі мог, мый верктуйын – лӧсьӧдны карса да сиктса олысьяслы бур олӧм вылӧ условиеяс. Капитальнӧя дзоньталӧм – окта инструмент, медым нюжӧдны бур олӧм сійӧ керкаясас, кутшӧмъясын колӧ вежны вевтъяс либӧ лифтъяс, шондӧдны да выльмӧдны керка бан, ӧнъяӧдны пытшкӧсса инженернӧй системаяс да коммуникацияяс. И энӧ вунӧдӧй, мый ас кадӧ капитальнӧя дзоньталӧмыс оз сет вуджӧдны олан фондсӧ аварийнӧйӧ», - содтіс Владимир Уйба.

Юралысьлӧн тшӧктӧм серти, регионса Стрӧитчан министерстволы ковмас гожӧм помӧдз быд вежон юӧртны республикаса Юралысьлы дінму операторӧн нуӧдан конкурсъяслӧн бӧртасъяс йылысь.

«Ставыс, мый йитчӧ миян олысьяслӧн оланінкӧд, - менам контроль улын», - кывкӧрталіс Владимир Уйба.

05.07.2021

Глава Коми проконтролирует исполнение программы капремонта в связи с ростом цен на стройматериалы

Рост цен на металл и стройматериалы не должен отразиться на исполнении работ по капремонту жилфонда в регионе.

Глава Республики Коми Владимир Уйба дал поручение министру строительства и ЖКХ Игорю Кузьмичеву решить вопрос пересмотра смет с учётом удорожания металла и иных стройматериалов для обеспечения привлечения подрядных организаций к участию в конкурсных процедурах, проводимых регоператором, в рамках региональной программы капремонта общего имущества многоквартирных домов.

«Компании, включённые в региональный реестр для получения права участия в данных отборах, сообщили мне о том, что на сегодня им не выгодны предлагаемые контракты. Сметная стоимость на заявляемые работы не отражает динамику увеличения цен на стройматериалы. В результате ответственно подходящие к делу компании не рискуют участвовать в конкурсах, чтобы не оказаться по итогам выполнения капремонта на грани банкротства», - отметил глава региона.

По его словам, расчёт расходов в среднем на все виды работ производился до скачка цен, случившегося на рынке стройматериалов по всей стране. Поэтому он поручил Минстрою республики и подведомственному регоператору (НО РК «Региональный фонд капитального ремонта многоквартирных домов») в течение текущей недели решить вопрос пересмотра смет, чтобы не подвергать угрозе срыва исполнение важной для жителей республики программы.

«Люди у нас годами, а некоторые и десятилетиями ожидали, что их дома в этом году будут приведены в нормативное состояние. Если хоть один конкурс будет признан несостоявшимся по причине отсутствия заявок из опасения бизнеса не «потянуть» расходы, сотрудники фонда понесут ответственность. Мы их самих отправим к жителям домов, включённых в план 2021 года. Сменят деловые костюмы на рабочие комбинезоны, а ручки и бумаги – на банки с краской и боксы с инструментами», - высказался руководитель региона.

Он сообщил о том, что неоправданные ожидания собственников жилья приведут в лучшем случае к отказу от накопления взноса у регоператора и открытии спецсчёта, а в худшем – к падению собираемости платежей.

«Этот год особенный. Мы отпразднуем 100-летие республики. Я ставил задачу ещё накануне юбилейного года о том, что в приоритете – создание условий для комфортного проживания горожан и жителей сельской местности. А капремонт – эффективный инструмент продлить качество жизни в домах, нуждающихся в замене кровли или лифтов, утеплении и обновлении фасадов, модернизации внутренних инженерных систем и коммуникаций. И не забывайте, что своевременный капремонт – это профилактика превращения жилфонда в аварийный», - добавил Владимир Уйба.

В соответствии с его поручением Минстрою региона предстоит на протяжении оставшегося лета в еженедельном режиме докладывать главе республики о результатах проводимых регоператором конкурсных процедур.

«Все вопросы, касающиеся состояния жилья наших жителей – под моим контролем», - резюмировал Владимир Уйба.

2583